Οι λέξεις που υπάρχουν μέσα στις παρενθέσεις συγχέονται συχνά ως προς τη σημασία τους. Να συμπληρώσετε τα κενά με τη σωστή λέξη.

1. Έχει πολύ ισχυρή (βουλή, βούληση) και θα καταφέρει να νικήσει τον αντίπαλό του.

1. Ο Σόλωνας καθιέρωσε στην αρχαία Αθήνα τη (βουλή, βούληση) των τετρακοσίων.

2. Κάθισε στο (εδώλιο, ειδώλιο) του κατηγορουμένου συντετριμμένος.

2. Το κυκλαδικό (εδώλιο, ειδώλιο) απεικονίζει τις μορφές με αφαιρετικό τρόπο.

3. H (έκκληση, έκλυση) ραδιενέργειας εξαιτίας του πυρηνικού ατυχήματος προκάλεσε μεγάλη οικολογική καταστροφή.

3. Ο Ο.Η.Ε. απευθύνει (έκκληση, έκλυση) για κατάπαυση του πυρός.

4. O υπουργός δεσμεύτηκε ότι δεν θα υπάρξει (επιβολή, επιβουλή) νέων φόρων.

4. Πρέπει να αντιμετωπιστεί κάθε εξωτερική (επιβολή, επιβουλή).

5. Τα κυβερνητικά μέτρα αποβλέπουν στην πρόοδο και την (ευμάρεια, ευημερία) του τόπου.

5. Η (ευμάρεια, ευημερία) δεν οδηγεί απαραιτήτως στην ευτυχία.

6. O χώρος δεν προορίζεται για τη (ρήξη, ρίψη) σκουπιδιών και μπαζών.

6. Ήρθαν σε (ρήξη, ρίψη) και διέκοψαν τη συνεργασία τους.

7. Στην κουζίνα στοιβάζονταν (σωρός, σορός) τα άπλυτα πιάτα.

7. Η (σωρός, σορός) του εκλιπόντος θα εκτεθεί σε λαϊκό προσκύνημα

8. H συμμετοχή στο αντιπολεμικό συλλαλητήριο υπήρξε (παλαιική, παλλαϊκή).

8. Είναι μια (παλαιική, παλλαϊκή) κρήνη που σε ταξιδεύει σε άλλες εποχές.

9. H οικονομική κρίση που (υποφώσκει, υποβόσκει) στην παγκόσμια αγορά έκανε πολλούς επιχειρηματίες διστακτικούς στην επέκταση του κύκλου των εργασιών τους.

9. Μεταξύ τους (υποφώσκει, υποβόσκει) ένας ερωτισμός.

10. Από τις παλιές φωτογραφίες (αναδίδεται, αναδύεται) το άρωμα μιας άλλης εποχής.

10. Όλοι προσέχουν τον δύτη καθώς (αναδίδεται, αναδύεται) από τη θάλασσα.

11. O X. από τα νεανικά του χρόνια (ενσκήπτει, εγκύπτει) στη μελέτη των έργων του Πλάτωνα.

11. Θα αποφύγουμε τη διάβαση του φαραγγιού καθώς (ενσκήπτει, εγκύπτει) σφοδρή κακοκαιρία.